section_heading: Etimologija
paragraph_text: Suvremeni turski pojam kaymakam ili kaimakam izvorno potječe od dviju arapskih riječi koje su se rabile u osmanskome turskom: kâim (قائم), što znači "umjesto (koga, čega)"; te makâm (مقام), izvorno rabljena za "mjesto", no, u ovome kontekstu korištena sa značenjem "služba", "položaj" ili "država". Tako je kâim-makâm u osmansko doba bio državni činovnik kojeg se smatralo sultanovim predstavnikom na lokalnoj razini; danas je kaymakam predstavnik vlade, odnosno države na lokalnoj razini.